Κόνιτσα, 04/11/2020

**ΔΕΛΤΙΟ ΤΥΠΟΥ**

**ΘΕΜΑ: Αποσπάσεις ιατρικού προσωπικού του Κέντρου Υγείας Κόνιτσας στο Π.Γ.Ν.Ι για κάλυψη αναγκών του COVID 19.**

 Στις 3/11/2020 έλαβα την υπ’ αριθμ. πρωτ.: 6705 επιστολή της δημοτικής κίνησης πολιτών «Ο Τόπος που θέλω να Ζω», η οποία αναφέρεται στις αποσπάσεις ιατρικού προσωπικού του Κέντρου Υγείας Κόνιτσας στο Π.Γ.Ν.Ι για κάλυψη αναγκών covid 19.

Να ενημερώσω τους αγαπητούς συνδημότες ότι από 21/10/2020 εστάλη η υπ’ αριθμ. πρωτ. 6493 επιστολή στην 6η ΥΠΕ (υπόψη κ. Γιάννη Καρβέλη) για τα ζητήματα αυτά προς το συμφέρον της περιοχής μας και γενικότερα της Περιφερειακής Ενότητας.

Επιπλέον, σε συνεννόηση με τον διευθυντή και τον Υποδιευθυντή του Κέντρου Υγείας, ήρθα σε επικοινωνία για το ανωτέρω θέμα με τον Διοικητή και τον Υποδιοικητή της 6ης ΥΠΕ και επιπλέον για τα προβλήματα που αφορούν στην υποστελέχωση των αγροτικών ιατρείων των Κοινοτήτων μας.

Οποιοσδήποτε μπορεί να έρθει στο γραφείο μου να ενημερωθεί για τις ενέργειες που έχουν γίνει.

Καλό θα ήταν, πριν οποιοσδήποτε προβεί σε δημόσιες ανακοινώσεις σχετικά με το Κέντρο Υγείας, να ενημερώνεται απευθυνόμενος στον Δήμαρχο, τον Διευθυντή ή τον Υποδιευθυντή του Κέντρου Υγείας, με τους οποίους έχουμε αγαστή συνεργασία για το καλό της περιοχής μας από την ημέρα ανάληψης των καθηκόντων μας, τόσο εγώ ο ίδιος, όσο και ο αρμόδιος Αντιδήμαρχος κ. Αριστείδης Λαζογιάννης.

Ο Δήμαρχος

Νικόλαος Εξάρχου